Den Vest-Sjællandske Avis, 1832-09-08
Nyeste Post-Efterretninger. Fra London berettes under 31te August, af man har faaet nye Efterretninger fra Oporto, som lyde langt meere gunstige end alle de ældre Det er nemlig officielt berettet: at en stærk Gue rille havde erklæret sig for Donna Maria og angrebet et Korps af 500 Migueliter, som det han frataget Vaaben og Munition. Man holdt de for sikkert at Provinserne Alemtejo og Algarvvare meget uroelige, og at man der kan forvent snart et Oprør mod Usurpatøren. - Jblandt Dom Pedros Tropper herskede den gladeste Udsigt til et heldigt Udfald. En nye General Gaspar Texeira var ankommen i det Miguelitiske Hovedqvarteer, hvor man havde holdet et Krigsraad og besluttet ikke at angribe Oporto; men at tage en Position paa den anden Side af Vougafloden, nogle meente dog, at Angrebet vilde blive foretaget den 24de August paa Constitutionsdagen; men man haabede at, det vilde blive afslaget, da Jndvaanerne Oporto synes at være Don Pedro meget hengiven. Paa Landet have vel Præsterne stor Jndflydelse og man har opfanget et Brev fra en Præst til en anden, hvori han tilraader at forgifte To bakket og at myrde Don Pedro. Den constitutionelle Flaade udrustes med største Virksomhed. En Fransk Ostindiefarer, en Todækker, som er boret for 64 Kanoner er kjøbt, og vil blive det gamle Orlogsskib Joao VI fuldkomment voxent. - Tre rige Handelshuse i Bordeaux have tilbudt den Portugisiske Committee i London tre Corvetter, hver paa 32 Kanoner og 140 Mand, imod at give derfor Obligationer paa Udbyttet af Kaperiet 5000 Gevære og mange Uniformer skulle afsende fra London til Oporto og ifølge Engelske Blad afgaae ligesaadanne Transporter fra Antwerpen, Havre Bordraux, Nantes og Brest. Gamle Polske Cavallerister, under Commando af deres egne Officere, blive hvervede i Frankerige og forsynede med de bedste Engelske Heste. Blandt de Fremmede, som er ankomne til Oporto, har Oberst Achilles Murat tilbudt Don Pedro sin Tieneste. Oberste Hodges, Chef for den Brittiske Bataillon, er udnævnt til Brigade General. Af en Skrivelse fra Admiral Sartorius til en Ven i London, erfares, at han vilde afseile den 19de, for at blokere Lissabon paa nye. - Alle disse Efterretninger ere i Grunden kun halvgode. - Men man har usikkre Rygter fra Paris om langt større Fordele for Don Pedro, nemlig: at Don Miguels Flaade er i en jammerlig Tilstand kommen tilbage til Lissabon og at Don Miguel har taget den i Øiesyn og givet Ordre til dens Reparation; et andet Rygte, at et Angreb af Don Miguels Armee paa Oporto er blevet totalt afslaget, er nu en aldeles Opdigtelse. - De ældre Efterretninger man havde fra Oporto var ingenlunde gode; det stadfæstes, at General Villaffor er den 7de med 4500 Mand bleven slaget af Don Miguels General Povo, som havde 7000 Mand, med et Tab af 329 Mand, en Haubits og en Kanon. De Constitutionelle retirerede tilbage til Staden i stor Uorden; og Don Miguels Tropper havde let i Forvirringen kunne erobret Staden. Den Engelske og Franske Legion var ikke med i Fægtningen. Man giver en Chef for de Cacadores Skyld i for dette Nederlag, enten af Forræderie eller af Feighed; Don Pedro lod ham afrive Epauletterne. Don Pedro skal lide meget paa Legemet og paa Sindet. Forposterne ere opstillede tæt uden for Staden i et Terrain, som kan godt forsvares. De Miguelistiske Tropper staae i Nærheden; General Santa Marta staaer med 8000 Mand imellem Beltar og Pinasiel og General Povoa med 7000 Mand syd for Douro; de skulle have fægtet godt; men Cheferne have ikke udviist meget Energie. Don Pedros Armee bestaaer af 8000 Mand regulaire Tropper, nemlig: 6000 Linietropper, 1000 Frievillige eller Emigranter, 400 Englændere og 340 Franske. Oberste Bodges commanderer Englænderne; Greve St. Leger de Franske og en Tydsker, Oberst Schaulbart, de lette Tropper. 4000 Nationalgardere øves i at excercere paa Gaderne, og de Gevære man har faaet fra London, uddeles blandt dem. Forresten har Don Pedro kun 50 Cavallerister og 8 Kanoner, og med saadanne Stridskræfter vil han erobre Landet. Staden er ubefæstet og aaben, men alle Tilgange beherskes af Klipper og Høider, hvorpaa der staae Kanoner; Gaderne ere barricaderede, dybe Grøfter opkastede, og alt gjort for at forsvare en aaben Stad. Gamle Engelske Krigsmænd mene, at Oporto kan forsvares saaledes som den nu er forskandset, mod de Tropper Don Miguel har stillet imod den; men vilde han lade sine 25000 Mand marschere mod Staden og foretage en regelmæssig Beleiring, saa vilde Udfaldet blive tvivlsomt. Don Pedros Stilling er imidlertid ikke god; han kan ikke vove sig til Combra, hvor der maae være et constitutionelt Partie, ifald et saadant existerer i Portugal, da Migueliterne vilde saa strax besætte Oporto.